Wayah tanggal 7 Januari 1949 baandak di Durian Rabung, Padang Batung, dibantuk Panitia Parsiapan Paruklamasi lawan katua H. Aberani Sulaiman, wakil katua Gt. Aman, sikrataris Hasnan Basuki, wan sapalih urang lainnya jadi angguta. Diadaakan babarapa kali rapat dalam parumusan kagiatan, tampat rapat rancak baugah-ugah, gasan mahindari patruli Walanda. Salain ngitu, mata-mata Walanda baandak di mana-mana, jadi saban badadapatan digawi sacara hati-hati wan lawan panjagaan nang kantat.